Fridmankrateret ligger stik syd for det enorme Hertzsprungbassin, og det er forbundet med den nordøstlige rand af Ioffekrateret.  Karakteristika Krateret ligger i den sydlige del af det tæppe af udkastet materiale, som omgiver Hertzsprung, og i den vest-nordvestlige del af det helt enorme dække af udkastninger, som omgiver Mare Orientale nedslagsbassinet. Kraterets ydre rand er stærkt beskadiget, da det har et antal mindre kratere liggende henover sig. Den mest intakte del af randen er den sydøstlige. Den sydvestlige del af kraterbunden er delvis dækket af den ydre vold fra Loffekrateret. I den nordlige bund er der adskillige små kratere, mens den sydøstlige del er ramt af en hel del noget mindre nedslag.